Só lyk jongste Covid-19-statistiekeArgieffoto (Foto: Go Nakamura/Getty Images North America/Getty Images via AFP) Die Nasionale Instituut vir Oordraagbare Siektes (Nios), het Vrydagaand die jongste Covid-19-statistieke vir Suid-Afrika bekendgemaak. Altesaam 11 754 nuwe gevalle is aangemeld wat ŉ positiwiteitskoers van 27,2% verteenwoordig. Dit bring die totale gevalle op 3 458 286 te staan. Nog 84 sterftes is sedert die vorige verslag aangemeld en dit bring die dodetal op 91 145 te staan. Minstens 21 231 024 toetse is reeds gedoen. Die meeste van die nuwe gevalle wat sedert die vorige verslag aangemeld is, is van die Wes-Kaap (26%), gevolg deur KwaZulu-Natal (25%). Gauteng verteenwoordig 18%, die Oos-Kaap 12%, die Vrystaat 5%, Limpopo en Mpumalanga elk 4%, en die Noordwes en die Noord-Kaap elk 3%. Sedert die vorige verslag was daar ŉ toename van 418 hospitaal-opnames. Daar is tans 9 401 Covid-19-pasiënte in 666 staat- en privaat hospitale. Altesaam 3 174 037 persone (91,8%) het reeds herstel. Altesaam 27 955 112 dosisse entstof is reeds toegedien. Provinsiale statistiek: Sterftes en persone wat herstel het: